**Lietuvoje gyvena užsieniečio sutuoktinis arba asmuo, su kuriuo sudaryta registruotos partnerystės sutartis ir kuris yra užsienietis, turintis leidimą laikinai gyventi (UTPĮ 43 str. 1 d. 5 p.)**

**** [**nustatytos formos prašymas išduoti leidimą laikinai gyventi Lietuvos Respublikoje**](http://www.migracija.lt/l.php?tmpl_into%5b0%5d=index&tmpl_name%5b0%5d=m_site_index178&tmpl_into%5b1%5d=middle&tmpl_id%5b1%5d=2052)**.** *Prašymas pateikiamas per Lietuvos migracijos informacinę sistemą (MIGRIS);*

** galiojantis kelionės dokumentas (pasas);**

** santuoką patvirtinantis dokumentas\*, *jeigu Gyventojų registre nėra duomenų apie santuokos sudarymą,* arba registruotos partnerystės sutartis\*;**

** *kai sutuoktinis arba asmuo, su kuriuo sudaryta registruotos partnerystės sutartis, pragyveno Lietuvos Respublikoje pastaruosius 2 metus, turi ne mažiau kaip vienus metus galiojantį leidimą laikinai gyventi ir turi pagrįstas perspektyvas įgyti teisę nuolat gyventi Lietuvos Respublikoje,***

* **pagrįstos perspektyvos įgyti teisę nuolat gyventi Lietuvos Respublikoje\*\*;**

** *kai užsienietis, teikia prašymą kartu su užsieniečiu, kuris ketina dirbti kaip dėstytojas arba tyrėjas*,**

* **kitos ES valstybės narės išduotas galiojantis leidimas laikinai gyventi ar nacionalinė viza mokslinių tyrimų ir eksperimentinės plėtros darbų vykdymo tikslu bei kitos ES valstybės narės sutuoktiniui arba asmeniui, su kuriuo sudaryta registruotos partnerystės sutartis, išduotas galiojantis leidimas laikinai gyventi ar nacionalinė viza šeimos susijungimo tikslu;**

** *kai užsienietis atvyksta pas sutuoktinį ar asmenį, su kuriuo sudaryta registruotos partnerystės sutartis, turintį leidimą laikinai gyventi, išduotą kaip kitoje ES valstybėje narėje įgijusiam ilgalaikio gyventojo statusą*,**

* **dokumentas, patvirtinantis, kad santuoka ar registruotos partnerystės sutartis jau buvo sudaryta toje valstybėje, kurioje užsienietis įgijo ilgalaikio gyventojo statusą\*;**

** *kai užsienietis atvyksta pas sutuoktinį ar asmenį, su kuriuo sudaryta registruotos partnerystės sutartis, kuris, tiesiogiai dalyvaudamas valstybei svarbiuose projektuose, yra investavęs Lietuvos Respublikoje nuosavą, skolintą ar patikėjimo teise valdomą ir naudojamą turtą,***

* **investiciją patvirtinantys dokumentai;**

**** **[dokumentas, patvirtinantis](http://www.migracija.lt/l.php?tmpl_into%5b0%5d=index&tmpl_name%5b0%5d=m_site_index178&tmpl_into%5b1%5d=middle&tmpl_id%5b1%5d=1195)****[, kad užsienietis turi pakankamai lėšų ir (ar) gauna reguliarių pajamų,](http://www.migracija.lt/l.php?tmpl_into%5b0%5d=index&tmpl_name%5b0%5d=m_site_index178&tmpl_into%5b1%5d=middle&tmpl_id%5b1%5d=1195)** [**kurių pakanka pragyventi Lietuvos Respublikoje**](http://www.migracija.lt/l.php?tmpl_into%5b0%5d=index&tmpl_name%5b0%5d=m_site_index178&tmpl_into%5b1%5d=middle&tmpl_id%5b1%5d=1195)**, pvz., *banko išduota pažyma apie turimas lėšas*\* ar *darbo sutartis,* sutuoktinio** **įsipareigojimas užtikrinti užsieniečio pakankamas pragyvenimo lėšas Lietuvos Respublikoje ir jo** ***banko išduota pažyma apie turimas lėšas*\* ar *darbo sutartis*. Įsipareigojančio asmens parašas turi būti patvirtintas notaro arba Migracijos departamento darbuotojo, kai šis asmuo atvyksta į  Migracijos departamentą. Pragyvenimo lėšų dydis yra 1 minimali mėnesinė alga per mėnesį. Lėšų turi pakakti visam prašomo leidimo laikinai gyventi galiojimo laikotarpiui arba bent vieneriems metams.**

***Šio dokumento pateikti nereikia užsieniečio, kuriam suteiktas prieglobstis LR, šeimos nariui, kuris kreipėsi dėl leidimo laikinai gyventi išdavimo per 3 mėnesius nuo prieglobsčio LR suteikimo,*** ***taip pat užsieniečio, kuriam leidimas laikinai gyventi išduotas kaip turinčiam teisę atkurti LR pilietybę ar lietuvių kilmės asmeniui, šeimos nariui*;**

**** **užsieniečio *pasižadėjimas (patvirtinimas) pildant prašymą per MIGRIS*, kad deklaruos savo gyvenamąją vietą gyvenamojoje patalpoje, kurios gyvenamasis plotas, tenkantis kiekvienam pilnamečiui asmeniui, deklaravusiam joje gyvenamąją vietą, bus ne mažesnis kaip 7 kvadratiniai metrai**.

***Patvirtinti nereikia užsieniečio, kuriam suteiktas prieglobstis LR, šeimos nariui, kuris kreipėsi dėl leidimo laikinai gyventi išdavimo per 3 mėnesius nuo prieglobsčio LR suteikimo, taip pat užsieniečio, kuriam leidimas laikinai gyventi išduotas kaip turinčiam teisę atkurti LR pilietybę ar lietuvių kilmės asmeniui, šeimos nariui;***

** užsienio valstybės (-ių), kurioje (-iose) iki atvykimo į Lietuvos Respubliką užsienietis gyveno arba šiuo metu gyvena pastaruosius 2 metus (išskyrus atvejus, kai gyvenimas užsienio valstybėje truko trumpiau negu 6 mėnesius per 12 mėnesių laikotarpį), kompetentingos (-ų) institucijos (-ų) išduota (-os) pažyma (-os), patvirtinanti (-čios), kad šioje (šiose) valstybėje (-ėse) jis nebuvo (buvo) teistas, (teistumo pažyma), kuri turi būti išduota *ne anksčiau kaip prieš 6 mėnesius* iki prašymo išduoti leidimą laikinai gyventi priėmimo dienos. Jei užsienietis buvo teistas, teistumo pažymoje turi būti nurodyta, kada ir už kokią nusikalstamą veiką užsienietis buvo nuteistas, kokia jam buvo paskirta bausmė ir ar ji atlikta\*\*\*;**

**** ***kai užsienietis yra užsieniečio – aukštos profesinės kvalifikacijos darbuotojo arba Australijos, Japonijos, JAV, Jungtinės Karalystės, Kanados, Naujosios Zelandijos ar Pietų Korėjos piliečio, arba užsieniečio, atvykstančio pagal stambaus projekto investicijų sutartį, – šeimos narys:***

* **užsieniečio patvirtinimas pildant prašymą per MIGRIS, kad jis užsienio valstybėje (-ėse), kurioje (-iose) iki atvykimo į Lietuvos Respubliką jis gyveno arba šiuo metu gyvena pastaruosius 2 metus, *nebuvo teistas*;**

**arba**

* ***jei buvo teistas*, užsienio valstybės kompetentingos institucijos išduota galiojanti teistumo pažyma, kuri turi būti išduota *ne anksčiau kaip prieš 6 mėnesius* iki prašymo išduoti leidimą laikinai gyventi priėmimo dienos. Teistumo pažymoje turi būti nurodyta, kada ir už kokią nusikalstamą veiką užsienietis buvo nuteistas, kokia jam buvo paskirta bausmė ir ar ji atlikta\*\*\*;**

**** **sveikatos draudimas, kuris garantuoja būtinosios medicinos pagalbos išlaidų ir išlaidų, galinčių atsirasti dėl užsieniečio grąžinimo į užsienio valstybę dėl sveikatos priežasčių (transportavimo, įskaitant asmens sveikatos priežiūros specialisto (specialistų) palydą), apmokėjimą ir galioja visą užsieniečio buvimo ar gyvenimo Lietuvos Respublikoje laikotarpį arba bent vienerius metus\*.**

**Sveikatos draudimą užsienietis gali pateikti savo pasirinkimu:**

* **pildydamas prašymą MIGRIS;**
* **atėjęs rezervuotu vizito laiku į Migracijos departamentą pateikti dokumentų ir biometrinių duomenų.**

**Sveikatos draudimo nereikia, jeigu už užsienietį mokamos privalomojo sveikatos draudimo įmokos.**

***Šio dokumento pateikti nereikia užsieniečio, kuriam suteiktas prieglobstis LR, šeimos nariui, kuris kreipėsi dėl leidimo laikinai gyventi išdavimo per 3 mėnesius nuo prieglobsčio LR suteikimo, taip pat užsieniečio, kuriam leidimas laikinai gyventi išduotas kaip turinčiam teisę atkurti LR pilietybę ar lietuvių kilmės asmeniui, šeimos nariui;***

** *jeigu už užsienietį valstybės rinkliavą sumokėjo kitas asmuo*: sumokėtos valstybės rinkliavos mokamojo pavedimo išplėstinė forma, kurioje nurodyta užsieniečio, už kurį atliktas mokėjimas, vardas (-ai), pavardė (-ės) ir asmens kodas ar gimimo data.**

Patikrinau, ar pateikti visi reikiami dokumentai dėl leidimo laikinai gyventi išdavimo \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

(užsieniečio pilietybė, vardas (-ai), pavardė (-ės) ir gimimo data)

ir juos priėmiau / nepriėmiau:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pareigų pavadinimas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas (-ai) ir pavardė (-ės))

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Pastaba. Atvykus rezervuotu laiku į Migracijos departamentą užsieniečio buvimas Lietuvoje turi būti teisėtas.**

**\*Užsienyje išduoti dokumentai turi būti išversti į lietuvių kalbą, o vertimai – patvirtinti vertimo iš vienos kalbos į kitą paliudijimo teisę turinčio asmens ar institucijos. Santuokos sudarymą patvirtinantis dokumentas, banko pažyma ir sveikatos draudimą patvirtinantis dokumentas gali būti pateikti surašyti originalia anglų kalba arba gali būti pateiktas kita kalba surašyto šių dokumentų vertimas į anglų kalbą, patvirtintas vertimo iš vienos kalbos į kitą paliudijimo teisę turinčio asmens ar institucijos.**

**Santuokos ar registruotos partnerystės sudarymą patvirtinantis dokumentas turi būti legalizuotas arba patvirtintas pažyma (*Apostille*) Vyriausybės nustatyta tvarka, išskyrus:**

* **santuokos sudarymą patvirtinantį dokumentą, išduotą Ukrainoje, Rusijoje, Moldovoje ar Europos Sąjungos valstybėje;**
* **santuokos sudarymą patvirtinantį dokumentą, išduotą pagal 1976 m. rugsėjo 8 d. Vienos konvencijos dėl išrašų iš civilinės būklės aktų įrašų išdavimo įvairiomis kalbomis patvirtintą formą, Bosnijoje ir Hercegovinoje, Juodkalnijoje, Serbijoje, Šiaurės Makedonijoje, Šveicarijoje, Turkijoje ar Žaliajame Kyšulyje;**
* **registruotos partnerystės sudarymą patvirtinantį dokumentą, išduotą Ukrainoje, Rusijoje, Moldovoje ar Europos Sąjungos valstybėje.**

**\*\*****Užsienietis turi pagrįstas perspektyvas įgyti teisę nuolat gyventi Lietuvos Respublikoje,** **jei jis:**

* **yra Lietuvos Respublikoje gyvenančio Lietuvos Respublikos piliečio arba užsieniečio, turinčio Lietuvos Respublikos ilgalaikio gyventojo leidimą gyventi Europos Sąjungoje, šeimos narys; arba**
* **yra tradicinės Lietuvos religinės bendrijos (bendruomenės) ar valstybės pripažintos religinės bendrijos narys arba Lietuvos Respublikoje juridinio asmens statusą turinčios kitos religinės bendruomenės ar bendrijos dvasininkas; arba**
* **ne trumpiau kaip 3 metus nepertraukiamai visą darbo laiką dirbo pagal darbo sutartį ne daugiau kaip pas du darbdavius.**

**\*\*\*****Teistumo pažyma, kurioje nurodyta, kad užsienietis nebuvo teistas, gali būti pateikta surašyta originalia anglų kalba arba gali būti pateiktas kita kalba surašyto šio dokumento vertimas į anglų kalbą, patvirtintas vertimo iš vienos kalbos į kitą paliudijimo teisę turinčio asmens ar institucijos.**

**Teistumo pažyma, kuri nėra surašyta originalia anglų kalba arba kurioje nurodyta, kada ir už kokią nusikalstamą veiką užsienietis buvo nuteistas, kokia jam buvo paskirta bausmė ir ar ji atlikta, turi būti išversta į lietuvių kalbą, o vertimas – patvirtintas vertimo iš vienos kalbos į kitą paliudijimo teisę turinčio asmens ar institucijos.**

**Teistumo pažyma turi būti legalizuota arba patvirtinta pažyma (*Apostille*) Vyriausybės nustatyta tvarka, išskyrus teistumą pažymą, išduotą:**

* **Ukrainoje, Rusijoje, Estijoje, Latvijoje ar Moldovoje;**
* **Lietuvos Respublikoje reziduojančios užsienio valstybės diplomatinės atstovybės ar konsulinės įstaigos;**
* **užsienio valstybės diplomatinės atstovybės ar konsulinės įstaigos, reziduojančio užsienyje ir akredituotos, be kitos šalies, taip pat ir Lietuvos Respublikai.**